Յուշերու այս գրքին ամենայատկանշական վաւերագրութիւնը Պալագեանի մեծ մօր Նաֆինայի բողոքագիրն է 1920 թուականին, հասցէագրուած թուրքիոյ կառավարութեան£ Պաշտօնական մանրամասնեալ կնիքներով եւ տուեալներով այս փաստաթուղթը երեւոյթ էր իր ժամանակին համար£ Զարմանալիօրէն այս բոլորի մասին, նաեւ Նաֆինա մեծ մօր գերդաստանի ջարդերուն մասին երբեք խօսուած չէր Պալագեաններու տան մէջ, բոլորովին գաղտնի պահուած էր այս իրականութիւնը£ Սոյն փաստաթուղթին մէջ Նաֆինան ընդգրկած էր ցանկը իրենց ունեցած կալուածներուն, ինչքերուն, առեւտրական գործառնութեանց£ Նոյնիսկ մահացածներէն եղած գոհարեղէններու կողոպուտը նշած էր մէկ առ մէկ£ Իր միտք բանին այն էր որ Նաֆինան որպէս մարդ էակ միջազգային օրէնքի ենթակայ է եւ իրաւունք ունի պահանջելու իր ստացուածքները£ Անշուշտ թրքական իշխանութիւնները չպատասխանեցին այս դիմումնագրին£